Hans Normann Dahl

Hans Normann Dahl (født 7. oktober 1937 i Lørenskog, død 29. januar 2019) var en norsk maler, grafiker, avistegner og illustratør. Han er kjent for sine mange fargerike, frodige og romantiske bilder, ofte i en karikert og idylliserende stil.

Hans Normann Dahl hadde utdannelse fra Statens håndverks- og kunstindustriskole 1952–1957 og kunstakademiet i Warszawa 1965–1966. Han tegnet for Dagbladet og andre aviser, illustrerte en rekke bøker og særlig laget grafikk. Blant hans mest kjente illustrasjonsarbeider er Prøysens Snekker Andersen og julenissen (1971).

Han hadde et stort antall utstillinger og mottok flere priser for bokillustrasjoner og plakater. Bildene hans er innkjøpt av blant annet Nasjonalgalleriet, Riksgalleriet, Bergen Billedgalleri, Stavanger Faste Galleri, Oslo Bys Kunstsamlinger, Nasjonalmuseet i Warszawa og bykommunen Montréals faste samlinger.

Hans Normann Dahl arbeidet som tegnelærer i mange år. Han underviste på SHKS, Statens kunstakademi, Arkitekthøgskolen i Oslo og Den Nordiske malerskole på Île de Rè i Frankrike. Han eide og drev Mosebekkskolen i Oslo.

Hans Normann Dahl bodde på Røyse i Hole.

Referanser

Eksterne lenker 
 Kort presentasjon under Mosebekkskolen
 Bilder og biografi; nettgalleri.no
 Bilder i Galleri BBB (Fredrikstad biblioteks nettgalleri av barnebokillustrasjoner)
 Bilder i Galleri Osebro

Norske malere
Norske grafikere
Norske tegnere
Norske avistegnere
Norske karikaturtegnere
Norske illustratører
Vinnere av bokkunstprisen
Vinnere av Cappelenprisen
Vinnere av kulturdepartementets barnebokpriser